|  |  |  |
| --- | --- | --- |
| **Berzence Nagyközség Polgármesterétől****Berzence, Szabadság tér 19.****Telefon: 82/546-091****e-mail: berzencepolgarmester@gmail.com** | Berzence | **Hivatali kapu:** **rövid neve: SJFDI,** **KRID** **azonosító: 601024153** |

|  |  |  |
| --- | --- | --- |
| **Ügyiratszám: BER/105-3/2025** |  |  |

**E l ő t e r j e s z t é s**

**Berzence Nagyközség Önkormányzata Képviselő-testületének**

**2025. év február hó 25. napján tartandó ülésére**

*6. napirendi pont*

**Tárgy: Berzence Nagyközség Önkormányzata 2025. évi költségvetésének megtárgyalása.**

**Előterjesztő: Keszericze István polgármester**

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 111.§ (2) bekezdése alapján a helyi önkormányzat gazdálkodásának alapja az éves költségvetése.

Ebből finanszírozza és látja el törvényben meghatározott kötelező, valamint a kötelező feladatai ellátását nem veszélyeztető önként vállalt feladatait.

Az Mötv. 111.§ (3) bekezdése értelmében a (2) bekezdés szerinti feladatok ellátásának forrásait és kiadásait a helyi önkormányzat egységes költségvetési rendelete elkülönítetten tartalmazza.

Az önkormányzat feladatfinanszírozási rendszerét Magyarország 2025. évi központi költségvetéséről szóló 2024. évi XC. törvény (továbbiakban: Kvtv.) tartalmazza.

A 2025. évi költségvetési rendelet-tervezet összeállítása az alábbi jogszabályok rendelkezéseinek megfelelően történt:

* Kvtv.
* az Áht.,
* Magyarország gazdasági stabilitásáról szóló 2011. évi CXCIV. törvény
* Mötv.,
* az államháztartásról szóló törvény végrehajtásáról szóló 368/2011.(XII.31.) Korm. rendelet (továbbiakban: Ávr.),
* az államháztartás számviteléről szóló 4/2013. (I.11.) Korm.rendelet (továbbiakban: Áhsz.)
* 394/2024.(XII.12.) Korm. rendelet a minimálbér és garantált bérminimum emeléséről
* 2023. évi LII. törvény a pedagógusok új életpályájáról
* 401/2023. (VIII.30.) Korm.rendelet
* 453/2024 (XII.30.) Korm.rendelet a 2025. évi tanárbéremelésről és az ahhoz nyújtott központi költségvetési támogatásról
* 3/2023.(II.28.) Önk. Rendelet a képviselő-testületi tagok, bizottsági elnökök és bizottsági tagok, valamint a bizottságok nem képviselő-testületi tagjainak tiszteletdíjáról és természetbeni juttatásairól
* 4/2023.(II.28.) Önk. Rendelet a pénzben és természetben nyújtott szociális ellátásokról és a személyes gondoskodást nyújtó alapszolgáltatásokról
* 10/2022.(XI.29.) Önk. Rendelet a magánszemélyek kommunális adójáról
* 25/2015.(XI.24.) Önk. Rendelet az idegenforgalmi adóról
* 19/2025.(XI.24.) Önk. Rendelet a talajterhelési díjról
* 4/2015.(II.24.) Önk. Rendelet a helyi iparűzési adóról

### A Kvtv. határozza meg többek között a helyi önkormányzatok központi alrendszerből származó forrásait, települési önkormányzatokat megillető átengedett bevételeket, az önkormányzatokat megillető állami támogatások mértékét, a helyi önkormányzatok pénzellátásának kiegészítő szabályait és az önkormányzatoknál foglalkoztatottak illetményére vonatkozó szabályokat.

A költségvetési rendelet szerkezetére az Áht. 23. § (2)-(3) bekezdései és az Áhsz. szabályai az irányadók.

Az Áht. szerint a helyi önkormányzat költségvetése tartalmazza

a) a helyi önkormányzat költségvetési bevételi előirányzatait és költségvetési kiadási előirányzatait

aa) működési bevételek és működési kiadások, felhalmozási bevételek és felhalmozási kiadások, kiemelt előirányzatok, és

ab) kötelező feladatok, önként vállalt feladatok és államigazgatási feladatok

szerinti bontásban,

b) a helyi önkormányzat által irányított költségvetési szervek költségvetési bevételi előirányzatait és költségvetési kiadási előirányzatait

ba) kiemelt előirányzatok,

bb) kötelező feladatok, önként vállalt feladatok és államigazgatási feladatok

szerinti bontásban,

c) a költségvetési egyenleg összegét működési bevételek és működési kiadások egyenlege és a felhalmozási bevételek és a felhalmozási kiadások egyenlege szerinti bontásban,

d) a költségvetési hiány belső finanszírozására szolgáló, a 6. § (7) bekezdés a) pont ab) és ac) alpontja szerinti finanszírozási bevételi előirányzatokat,

e) a d) ponton túli költségvetési hiány külső finanszírozására vagy a költségvetési többlet felhasználására szolgáló finanszírozási bevételi előirányzatokat és finanszírozási kiadási előirányzatokat,

f) a költségvetési év azon fejlesztési céljait, amelyek megvalósításához a Gst. 3. § (1) bekezdése szerinti adósságot keletkeztető ügylet megkötése válik vagy válhat szükségessé, az adósságot keletkeztető ügyletek várható együttes összegével együtt,

g) a Gst. 3. § (1) bekezdése szerinti adósságot keletkeztető ügyletekből és az önkormányzati garanciákból és önkormányzati kezességekből fennálló kötelezettségeit az adósságot keletkeztető ügyletek futam idejének végéig, illetve a garancia, kezesség érvényesíthetőségéig, és a Gst. 45. § (1) bekezdés a) pontjában kapott felhatalmazás alapján kiadott jogszabályban meghatározottak szerinti saját bevételeit, és

h) a költségvetés végrehajtásával kapcsolatos hatásköröket, így különösen a Mötv. 68. § (4) bekezdése szerinti értékhatárt, a finanszírozási bevételekkel és a finanszírozási kiadásokkal kapcsolatos hatásköröket, valamint a 34. § (2) bekezdése szerinti esetleges felhatalmazást.

i) elkülönítetten szerepel az évközi többletigények, valamint az elmaradt bevételek pótlására szolgáló általános tartalék és céltartalék.

A költségvetési bevételeket és kiadásokat kiemelt előirányzatok és kötelező feladatok, önként vállalt feladatok, államigazgatási feladatok szerinti bontásban kell a rendeletnek tartalmaznia. A 1-3. mellékletek a kiadási és bevételi előirányzatokat tartalmazzák az Áhsz. 40.§-ának megfelelően, az Áhsz. 15. melléklete alapján, az egységes rovatrend szerinti tagolásban.

Az Önkormányzat elsődlegesen az Mötv.13. § (1) bekezdésében meghatározott kötelező feladatok ellátását biztosítja.

A helyi közügyek, valamint a helyben biztosítható közfeladatok körében ellátandó helyi önkormányzati feladatok különösen:

1. településfejlesztés, településrendezés;

2. településüzemeltetés (köztemetők kialakítása és fenntartása, a közvilágításról való gondoskodás, kéményseprő-ipari szolgáltatás biztosítása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása);

3. a közterületek, valamint az önkormányzat tulajdonában álló közintézmény elnevezése;

4. egészségügyi alapellátás, az egészséges életmód segítését célzó szolgáltatások;

5. környezet-egészségügy (köztisztaság, települési környezet tisztaságának biztosítása, rovar- és rágcsálóirtás);

6. óvodai ellátás;

7. kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása;

8. gyermekjóléti szolgáltatások és ellátások;

8a. szociális szolgáltatások és ellátások, amelyek keretében települési támogatás állapítható meg;

9. lakás- és helyiséggazdálkodás;

10. a területén hajléktalanná vált személyek ellátásának és rehabilitációjának, valamint a hajléktalanná válás megelőzésének biztosítása;

11. helyi környezet- és természetvédelem, vízgazdálkodás, vízkárelhárítás;

12. honvédelem, polgári védelem, katasztrófavédelem, helyi közfoglalkoztatás;

13. helyi adóval, gazdaságszervezéssel és a turizmussal kapcsolatos feladatok;

14. a kistermelők, őstermelők számára - jogszabályban meghatározott termékeik - értékesítési lehetőségeinek biztosítása, ideértve a hétvégi árusítás lehetőségét is;

15. sport, ifjúsági ügyek;

16. nemzetiségi ügyek.

17. közreműködés a település közbiztonságának biztosításában;

18. helyi közösségi közlekedés biztosítása;

19. hulladékgazdálkodás;

20. távhőszolgáltatás;

21. víziközmű-szolgáltatás, amennyiben a víziközmű-szolgáltatásról szóló törvény rendelkezései szerint a helyi önkormányzat ellátásért felelősnek minősül.

Az Önkormányzat a fenti feladatok ellátását önállóan vagy megállapodás, közszolgáltatási szerződés, illetve bérleti-üzemeltetési szerződés keretében biztosítja.

A fenti feladatokon túl az Mötv. 10.§ (2) bekezdése alapján a helyi önkormányzat önként vállalhat feladatellátást, amennyiben az nem veszélyezteti a törvény által kötelezően előírt önkormányzati feladat- és hatáskörök ellátását, finanszírozása a saját bevételek, vagy az erre a célra biztosított külön források terhére lehetséges.

A költségvetés előkészítése során a fentieken túl az Mötv. 111.§ (4) bekezdésében foglaltakat figyelembe kellett venni, vagyis hogy a költségvetési rendeletben működési hiány nem tervezhető.

Az Önkormányzat a Stabilitási tv. rendelkezései szerint működési célra csak naptári éven belül lejáró hitelt vehet fel.

Az Áht 4.§ (2) bekezdése szabályozza, hogy a tervezés során biztosítani kell a tervezett bevételek közgazdasági megalapozottságát, és azt, hogy csak annyi kiadás kerüljön megtervezésre, amennyi a közfeladatok ellátásához indokoltan szükséges.

**Berzence Nagyközség Önkormányzatának 2025. évi költségvetését befolyásoló tényezői**

Az Önkormányzat tagja a Csurgói Többcélú Kistérségi Társulásnak, a fizetendő tagdíj és hozzájárulása mértékét, a 2025. évi költségvetésről szóló önkormányzati rendelet-tervezet 7., 19. mellékletei a K5 rovaton Egyéb műk. célú tám. áht-n belülre jogcím tartalmazza (2 800 000,- Ft).

A 2025. évi költségvetésben az alábbi 3 intézmény szerepel, mint az Önkormányzat költségvetési szerve:

1. Berzencei Polgármesteri Hivatal
2. Berzencei Zrínyi Miklós Művelődési Ház
3. Berzencei Szent Antal Óvoda, Bölcsőde és Konyha

A Berzencei Polgármesteri Hivatal látja el mind államigazgatási, mind pedig önkormányzati ügyekben a döntések előkészítését és végrehajtását.

A Berzencei Szent Antal Óvoda, Bölcsőde és Konyha, kötelező feladatként látja el az

* óvodai nevelést
* intézményi gyermekétkeztetést
* munkahelyi vendégétkeztetést
* bölcsődei ellátást
* gyermekétkeztetést bölcsődében
* rászoruló gyermekek szünidei étkeztetését
* szociális étkeztetést

A Berzencei Szent Antal Óvoda, Bölcsőde és Konyha, önként vállalt feladatként látja el a

* felnőtt étkeztetést.

A Berzencei Zrínyi Miklós Művelődési Ház, kötelező feladatként látja el az

* Közművelődés - Hagyományos értékek gondozását

Berzencei Szent Antal Óvoda, Bölcsőde és Konyha látja el az óvodai nevelés szakmai és működtetési feladatait, többi gyermekkel együtt nevelhető sajátos nevelési igényű gyermekek nevelésének feladatait.

**Berzence Nagyközség Önkormányzatának és intézményeinek bevételei**

Bevételi előirányzatok a várható saját bevételek, valamint az állami támogatások összegének megfelelően kerültek megtervezésre.

A Kvtv. alapján megillető állami támogatás mértéke (B111) Helyi önkormányzatok működésének általános támogatása 81.655 582,- Ft.

Összességében a B11 rovat előirányzata 14 840 562,-Ft-tal több, mint a 2024. évi teljesítés, ennek oka a polgármesteri illetménykiegészítés és a köznevelési, és gyermekétkeztetési feladatok 2025-ös finanszírozása.

2025-ben a településnek szolidaritási hozzájárulást kell fizetnie, melynek összege 39.973.146,- Ft, ami 8,5 millió Ft-tal kevesebb mint a 2024. évi (2025. évi költségvetésről szóló önkormányzati rendelet-tervezet 7. melléklete).

A 2025. évi állami támogatásról kimutatás a 2025. évi költségvetésről szóló önkormányzati rendelet-tervezet 1., 2., 3., 4., 5., 6., 12., mellékleteit képezi.

Az Önkormányzat költségvetési bevételét képezi az államháztartáson belüli szervezetektől működési célból, végleges jelleggel, ellenérték nélkül kapott **egyéb működési célú támogatás (B16)**.

E támogatások körébe tartozik

* közfoglalkoztatás működési költségének finanszírozása,

Felhalmozási célú támogatások (B25) bevételei államháztartáson belülről rovaton jelennek meg az elnyert pályázatok.

Az Önkormányzat saját bevételeinek legnagyobb részét a közhatalmi bevetélek (B3) jelentik. A **közhatalmi bevételek** a 2024. évi teljesülések alapján, valamint a vonatkozó önkormányzati rendeletek (magánszemélyek kommunális adója, helyi iparűzési adó, idegenforgalmi adó) alapján kerültek meghatározásra.

|  |  |  |
| --- | --- | --- |
|  | 2024. évi teljesítés | 2025. évi eredeti előirányzat |
| Termőföld bérbeadás miatti szja | 8 146,- | 0,- |
| Magánszemélyek kommunális adója | 11 522 177,- | 11 000 000,- |
| Iparűzési adó  | 150 754 567.- | 150 000 000,- |
| Idegenforgalmi adó | 451 200,- | 450 000,- |
| Gépjármű adó | 0,-  | 0,- |
| Egyéb közhatalmi bevételek | 1 274 408,- | 1 000 000,- |
| Összesen | 164 010 498,- | 162 450 000,- |

**működési bevételek** (B4, térítési díjak, bérleti díj bevételek, kamatbevételek) között a tavalyi évi teljesítések és az idei évi tervek között nagyságrendi változást nem terveztünk.

|  |  |  |
| --- | --- | --- |
|  | **2024. évi teljesítés** | **2025. évi eredeti előirányzat** |
| Önkormányzat működési bevételei | 18 179 710,- | 15 245 000.- |
| Intézmények működési bevételei  |  26 180 130,**-** | 26 700 000.- |
| Összesen | 44 359 840,- | 41 945 000.- |

**Felhalmozási bevételek (B5):** 0,- Ft, mivel, immateriális javak, ingatlanok, tárgyi eszközök, illetve egyéb részesedések értékesítését nem tervezünk.

**Működési célú átvett pénzeszköz (B6) és felhalmozási célú átvett pénzeszközök (B7) nem kerültek betervezésre.**

**A finanszírozási bevételek** (B8) között az előző év maradványának igénybevétele, a megelőlegezés, a lekötött betétek lejáró összegei és a központi, irányító szervi támogatás található.

A likviditási célú hitelek igénybevételével az Önkormányzatnak 2025. évben sem kell terveznie.

**Berzence Nagyközség Önkormányzatának és intézményeinek kiadásai**

A **személyi juttatások** tervezésénél figyelembe kellett venni

* A kötelező legkisebb munkabér (minimálbér) és a garantált bérminimum 2025. évi megállapításáról szóló 394/2024. (XII.12.) Korm. rendelet alapján 2025. január 01-től a minimálbér 266 800 Ft-ról 290 800.- Ft-ra, a garantált bérminimum 326 000 Ft-ról 348 800.- Ft-ra változott.
* A közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendelet módosításának megfelelően a szociális ágazati összevont pótlék beépítésre került.
* A rendszeres személyi juttatások tervezése az engedélyezett létszámnak megfelelően történt.
* A köztisztviselők esetében a közszolgálati tisztviselőkről szóló 2011. évi CXCIX. törvény 151.§ (1) bekezdése alapján cafeteria juttatás került beépítésre.
* A költségvetés nem tartalmaz a közalkalmazottak, illetve a munka törvénykönyve (Mt.) szerinti foglalkoztatottak teljes körére cafetériát.
* A bérkompenzáció beépítése megtörtént.
* Óvodapedagógusok esetében és a nevelő-oktatómunkát közvetlenül segítő munkakört betöltők havi illetménye a 2023. évi LII. törvény a pedagógusok új életpályájáról szóló, valamint a 401/2023. (VIII.30.) Korm.rendelet, valamint a 453/2024. (XII.30) a 2025. évi tanárbéremelésről és az ahhoz nyújtott központi költségvetési támogatásokról szóló kormányrendelet alapján került megtervezésre és beépítésre.
* Az önállóan működő intézményeknél jutalom, prémium, céljuttatás címén teljesítményösztönzésre, személyi ösztönzésre előirányzat nem került tervezésre.
* Az Önkormányzat vonatkozásában egy fő jubileumi jutalomban részesül, amelynek értéke beépítésre került.

A **munkaadókat terhelő járulékok és szociális hozzájárulási adó** a személyi jellegű kiadásoknál indokolt tételekhez, a hatályos jogszabályok alapján került kiszámításra.

**Dologi kiadások** tervezésénél a legszükségesebb feladatok ellátására került fedezet biztosításra, úgy, hogy a kötelező feladatellátás ne kerüljön veszélybe. A fizetőképesség fenntartása fegyelmet, takarékosságot követel meg az Önkormányzattól. A dologi kiadás tervezésénél figyelembe vettük a 2024. évi teljesítési adatokat

Az **ellátottak pénzbeli juttatásai** esetében a vonatkozó önkormányzati rendeletben meghatározott ellátások (lakásfenntartási támogatás, gyógyszertámogatás, temetési segély, szemétszállítási díjtámogatás, rendkívüli települési támogatás) biztosításának előirányzata került tervezésre a 2024. évi szinten, ennek összege 26.500.000,- Ft. Az Önkormányzat kötelező feladata a köztemetés, amelyre 2.000.000.- Ft előirányzatot biztosít.

Az **egyéb működési célú kiadások** között a pénzeszközátadások államháztartáson kívülre (civil szervezetek támogatása), a támogatásértékű kiadások államháztartáson belülre (társulási tagdíjak), elvonások és befizetések (szolidalítási hozzájárulás), valamint a működési célú tartalékok szerepelnek. Az általános tartalék összege 116.465.232,- Ft.

Az előirányzat tartalmazza a társulásnak fizetendő hozzájárulásokat, illetve előirányzatot tartalmaz a visszafizetendő támogatásokra.

**Finanszírozási kiadásként** kerül betervezésre a megelőlegezés, a központi, irányító szervi támogatás és a betétlekötés összege.

A **felhalmozási kiadás** a beruházásokhoz kapcsolódnak, amelyeket a 2025. évi költségvetésről szóló önkormányzati rendelet-tervezet 16. melléklete tartalmaz. A K6. és K7 rovat elsődlegesen az elnyert támogatásokból megvalósuló beruházásokat és felújításokat tartalmazza. Az előirányzatok tartalmazzák a pályázatokhoz szükséges önerőket. A K6. rovat tartalmaz saját forrásból megvalósuló költségeket is, a tervezésénél figyelembe lett véve a Kvtv. kiegészítő szabályai.

|  |  |  |  |  |
| --- | --- | --- | --- | --- |
| **Előirányzat** | **Berzence Nagyközség Önkormányzata** | **Berzencei Polgármesteri Hivatal** | **Berzencei Szent Antal Óvoda, Bölcsőde és Konyha** | **Berzencei Zrínyi Miklós Művelődési Ház** |
|  | **2024. teljesítés** | **2025.évi előirányzat** | **2024. teljesítés** | **2025.évi előirányzat** | **2024. teljesítés** | **2025. évi előirányzat** | **2024. teljesítés** | **2025. évi előirányzat** |
| **Személyi kiadás** | **53 901 104** | **49 219 700** | **51 605 857** | **47 196 200** | **108 391 685** | **126 021 866** | **12 408 283** | **15 287 200** |
| **Munkaadókat terhelő járulékok és szociális hozzájárulási adó** | **5 995 393** | **6 317 885** | **5 878 155** | **6 517 955** | **13 798 927** | **16 838 123** | **1 819 193** | **2 177 536** |
| **Dologi kiadás** | **78 282 072** | **88 350 000** | **6 182 514** | **7 170 000** | **64 078 435** | **73 760 000** | **14 878 193** | **16 555 000** |
| **Ellátottak pénzbeli juttatása** | **27 827 096** | **28 500 000** | **0** | **0** |  |  |  |  |
| **Egyéb működési célú kiadás** | **67 301 973** | **53 776 893** | **5 527 296** | **0** |  |  |  |  |
| **Beruházás** | **2 169 398** | **3 557 000** | **0** | **63 500** | **1 032 537** | **2 667 000** | **146 162** | **3 810 000** |
| **Felújítás** | **90 462 818** | **4 699 000** |  |  |  |  |  |  |
| **Egyéb felhalmozási kiadás** | **158 225 340** | **0** |  |  |  |  |  |  |
| **Finanszírozási kiadás** | **890 475 126** | **426 810 813** |  |  |  |  |  |  |
| **Összesen:** | **1 374 640 320** | **661 231 291** | **69 193 822** | **60 947 655** | **187 301 584** | **219 286 989** | **29 251 831** | **37 829 736** |

**Berzence Nagyközség Önkormányzatának bevételi és kiadási főösszegei**

|  |  |  |
| --- | --- | --- |
|  | **2024. évi eredeti előirányzat** | **2025. évi eredeti előirányzat** |
| **költségvetési kiadások főösszeg:** | **848 038 525,-** | **668 950 090,-** |
| melyből: - kötelező feladat kiadása | 686 113 685,- | 661 519 590,- |
| - önként vállalt feladat kiadása | 161 924 840,- | 7 430 500,- |
| - általános és céltartalék  | 110 774 484,- | 116 465 232,- |
| **költségvetési bevételek főösszeg**  | **398 194 617,-** | **485 107 854,-** |
| melyből - kötelező feladat bevételét: | 398 194 617,- | 485 107 854,- |
| - önként vállalt feladat bevételét: | 0,- | 0,- |

Az Áht. 24.§ (4) bekezdés c) pontja és az Ávr. 28.§-a rendelkezéseit figyelembe véve a közvetett támogatásokat a 2025. évi költségvetésről szóló önkormányzati rendelet-tervezet 22. melléklete tartalmazza.

Az Áht. 24.§ (4) bekezdés d) pontjának megfelelően a 2025. évi költségvetésről szóló önkormányzati rendelet-tervezet 25. melléklete tartalmazza a költségvetési évet követő három év tervezett bevételi és kiadási előirányzatait.

Az Ávr. 27.§. (1) bekezdésének megfelelően a költségvetési rendelet-tervezet a költségvetési szervek vezetőivel egyeztetésre került, valamint a Pénzügyi Bizottság a rendelet-tervezetet véleményezte.

## **Előzetes hatásvizsgálat a „Az önkormányzat 2025. évi költségvetéséről” szóló rendelet-tervezethez:**

A jogalkotásról szóló 2010. évi CXXX. törvény 17. § (1) bekezdés szerint az önkormányzati rendeletek esetében előzetes hatásvizsgálatot kell végezni és az előzetes hatásvizsgálat eredményéről a Képviselő-testületet tájékoztatni szükséges.

**- A rendeletet társadalmi hatásai:**

A költségvetési rendelet alapján végrehajtott gazdálkodás az állampolgárok számára nyomon követhető, átfogó képet ad az önkormányzat pénzügyi helyzetéről, a végrehajtandó feladatokról, a tervezett fejlesztésekről, lehetőséget teremt az önkormányzati gazdálkodás ellenőrzésére. A rendeletben foglaltak végrehajtása hatással van a társadalomra.

**- A rendelet gazdasági, költségvetési hatása:**

A rendelet-tervezet magában foglalja Berzence Nagyközség Önkormányzata és az önkormányzat irányítása alá tartozó költségvetési szervek költségvetését. A 2025. évre vonatkozóan a költségvetésről szóló rendeletben jóváhagyott kiadási előirányzatok mértékéig vállalható kötelezettség. A költségvetés nemzetgazdasági hatása az, hogy az államháztartás része, a különböző jogcímeken a központi költségvetésből igényelhető támogatások révén.

**- A rendelet tervezet környezeti, egészségi következményei:**

A rendeletnek környezeti, egészségi következményei nincsenek.

**- A rendelet adminisztratív terheket befolyásoló hatásai:**

A rendeletben foglaltak végrehajtása további adminisztratív terhet nem ró az önkormányzatra.

* **A jogszabály – helyi rendelet - megalkotásának szükségessége:**

A költségvetési rendelet megalkotása kötelező az államháztartásról szóló 2011. évi CXCV. törvény előírásai alapján. Az Önkormányzat a költségvetését költségvetési rendeletben állapítja meg, amely elősegíti a jelenlegi pénzügyi helyzetről a valós kép kialakítását és a meghatározza az éves gazdálkodási lehetőségeket. A jegyző által elkészített költségvetési rendelettervezetet a polgármester nyújtja be a képviselő-testületnek. A költségvetésről szóló önkormányzati rendelet elfogadásának határideje március 15. napja.

**-A rendelet megalkotásának elmaradása esetén várható következmények:**

A költségvetésről szóló önkormányzati rendelet elfogadásának elmaradása mulasztásban megnyilvánuló jogszabálysértést von maga után, mely esetben Magyarország helyi önkormányzatairól szóló 2011. évi CLXXXIX. Törvény 132. § (1) bekezdés a) pontja alapján a Kormányhivatal törvényességi felhívással élhet. Elfogadott költségvetés hiányában az önkormányzat részére járó állami támogatás folyósítása felfüggesztésre kerül.

- **A rendelet alkalmazásához szükséges személyi, szervezeti, tárgyi és pénzügyi feltételek biztosítása:**

A rendelet végrehajtásával kapcsolatban a személyi, szervezeti, tárgyi, pénzügyi feltételek rendelkezésre állnak.

A fentiek alapján javaslom, hogy a Képviselő-testület a 2025. évre vonatkozó költségvetést vitassa meg és azt a rendelet-tervezetnek megfelelően fogadja el.

**Berzence, 2025. február 13.**

|  |  |
| --- | --- |
|  | **Keszericze István** |
|  | **polgármester** |

**Rendelet-tervezet**

**Berzence Nagyközség Önkormányzat Képviselő-testületének**

**1/2025.(II.26.)**

**önkormányzati rendelete**

**az önkormányzat 2025. évi költségvetéséről**

Berzence Nagyközség Önkormányzatának Képviselő-testülete [az Alaptörvény 32. cikk (2) bekezdés](https://njt.hu/jogszabaly/2011-4301-02-00#CA32@BE2)ében meghatározott eredeti jogalkotói hatáskörben, [az Alaptörvény 32. cikk (1) bekezdés f) pont](https://njt.hu/jogszabaly/2011-4301-02-00#CA32@BE1@POF)jában meghatározott feladatkörben eljárva a következőket rendeli el:

**1. §**

A rendelet hatálya a képviselő-testületre, annak szerveire (polgármester, bizottságok, polgármesteri hivatal) és az önkormányzat költségvetési szerveire terjed ki.

**2. §**

(1) Az Államháztartásról szóló [2011. évi CXCV. törvény (a továbbiakban: Áht.) 15. § (2) bekezdés](https://njt.hu/jogszabaly/2011-195-00-00#SZ15@BE2)e alapján a képviselő-testület a címrendet az alábbiak  szerint állapítja meg.

(2) A költségvetési szervek a fejezeteken belül az alábbiak szerint önálló címet alkotnak.

a) Berzence Nagyközség Önkormányzata

b) Berzencei Polgármesteri Hivatal

c) Berzencei Szent Antal Óvoda, Bölcsőde és Konyha

d) Berzencei Zrínyi Miklós Művelődési Ház

**1. A költségvetés bevételeinek és kiadásainak fő összege**

**3. §**

(1) A képviselő-testület az önkormányzat 2025. évi költségvetését 1.095.760.903 Ft költségvetési bevétellel, és 1.095.760.903 Ft költségvetési kiadással állapítja meg.

(2) Az önkormányzat önkormányzati szinten összesített 2025. évi kiemelt költségvetési bevételi előirányzatai:

a) B1. Működési célú támogatások államháztartáson belülről 280.712.854 Ft,

b) B2. Felhalmozási célú támogatások államháztartáson belülről 0 Ft,

c) B3. Közhatalmi bevételek 162.450.000 Ft,

d) B4. Működési bevételek 41.945.000 Ft,

e) B5. Felhalmozási bevételek 0 Ft,

f) B6. Működési célú átvett pénzeszközök 0 Ft,

g) B7. Felhalmozási célú átvett pénzeszközök: 0 Ft,

h) Költségvetési bevételek összesen 485.107.854 Ft.

(3) Az önkormányzat önkormányzati szinten összesített költségvetési bevételeiből:

a) a kötelező feladatok bevételei 958.330.403 Ft,

b) az önként vállalt feladatok bevételei 137.430.500 Ft,

c) az államigazgatási feladatok bevételei 0 Ft.

(4) Az önkormányzat önkormányzati szinten összesített költségvetési bevételei előirányzat csoportonként:

a) Működési költségvetés bevételi előirányzat csoport 1.088.330.403 Ft,

b) Felhalmozási költségvetés bevételi előirányzat csoport 7.430.500 Ft.

(5) Az önkormányzat összesített 2025. évi kiemelt költségvetési kiadási előirányzatai:

a) K1. Személyi juttatások 237.724.966 Ft,

b) K2. Munkaadókat terhelő járulékok és szociális hozzájárulási adó 31.851.499 Ft,

c) K3. Dologi kiadások 185.835.000 Ft,

d) K4. Ellátottak pénzbeli juttatásai 28.500.000 Ft,

e) K5. Egyéb működési célú kiadások 170.242.125 Ft,

f) K6. Beruházások 6.287.500 Ft,

g) K7. Felújítások 8.509.000 Ft,

h) K8. Egyéb felhalmozási célú kiadások 0 Ft,

i) Költségvetési kiadások összesen 668.950.090 Ft.

(6 Az önkormányzat önkormányzati szinten összesített költségvetési kiadásaiból:

a) a kötelező feladatok kiadásai 958.330.403 Ft,

b) az önként vállalt feladatok kiadásai 137.430.500 Ft,

c) az államigazgatási feladatok kiadásai 0 Ft.

(7) Az önkormányzat önkormányzati szinten összesített költségvetési kiadásai előirányzat csoportonként:

a) Működési költségvetés kiadási előirányzat csoport 1.080.946.403 Ft,

b) Felhalmozási költségvetés kiadási előirányzat csoport 14.796.500 Ft.

**4. §**

(1) Az Önkormányzat bevételi és kiadási fő-összegének mérlegszerű bemutatását az [1. melléklet](https://or.njt.hu/eli/397911/r/2024/3#ME1) tartalmazza.

(2) Az Önkormányzat bevételeit részletes bontásban kötelező és önként vállalt államigazgatási feladatok szerinti részletezésben a [2. melléklet](https://or.njt.hu/eli/397911/r/2024/3#ME2), kormányzati funkciók szerinti bontásban a [12. melléklet](https://or.njt.hu/eli/397911/r/2024/3#ME4)ek tartalmazzák

(3) Az Önkormányzat kiadásait elkülönítetten jogcímenkénti bontásban kötelező, önként vállalt és államigazgatási feladatok szerinti részletezésben a [7. melléklet](https://or.njt.hu/eli/397911/r/2024/3#ME3), kormányzati funkciók szerint bontásban a [13. melléklet](https://or.njt.hu/eli/397911/r/2024/3#ME5)ek tartalmazzák.

(4) Az Önkormányzat felhalmozási bevételeit a 15. melléklet, kiadásait részletes bontásban kötelező, önként vállalt és államigazgatási feladatok szerinti részletezésben [14. melléklet](https://or.njt.hu/eli/397911/r/2024/3#ME6), összevontan 16. melléklet tartalmazza.

(5) A képviselő-testületnek 2025. évben adósságot keletkeztető ügylete nincs.

**2. Az önkormányzat bevételei és kiadásai**

**5. §**

(1) A képviselő-testület az önkormányzat költségvetési bevételeit a rendelet [3. melléklet](https://or.njt.hu/eli/398589/r/2024/4#ME5)**e** szerint állapítja meg. A képviselet-testület a Berzencei Zrínyi Miklós Művelődési Ház költségvetési bevételeit a rendelet [4. melléklet](https://or.njt.hu/eli/398589/r/2024/4#ME7)**e** szerint állapítja meg. A képviselet-testület a Berzencei Polgármesteri Hivatal költségvetési bevételeit a rendelet [5. melléklet](https://or.njt.hu/eli/398589/r/2024/4#ME7)**e** szerint állapítja meg. A képviselő-testület a Berzencei Szent Antal Óvoda, Bölcsőde és Konyha költségvetési bevételeit a rendelet [6. melléklet](https://or.njt.hu/eli/398589/r/2024/4#ME6)**e**szerint állapítja meg.

(2) A képviselő-testület az önkormányzat költségvetési kiadásait a rendelet [8. melléklet](https://or.njt.hu/eli/398589/r/2024/4#ME9)**e**szerint állapítja meg. A képviselet-testület a Berzencei Zrínyi Miklós Művelődési Ház költségvetési kiadásait a rendelet [9. melléklet](https://or.njt.hu/eli/398589/r/2024/4#ME11)**e** szerint állapítja meg. A képviselet-testület a Berzencei Polgármesteri Hivatal költségvetési kiadásait a rendelet [10. melléklet](https://or.njt.hu/eli/398589/r/2024/4#ME11)**e** szerint állapítja meg. A képviselő-testület a Berzencei Szent Antal Óvoda, Bölcsőde és Konyha költségvetési kiadásait a rendelet [11. melléklet](https://or.njt.hu/eli/398589/r/2024/4#ME10)**e**szerint állapítja meg.

(3) A képviselő-testület a közvetett támogatások összegét [22. melléklet](https://or.njt.hu/eli/398589/r/2024/4#ME13) szerint hagyja jóvá.

(4) Az európai uniós forrásból finanszírozott támogatással megvalósuló programok, projektek kiadásait, valamint a helyi önkormányzat ilyen projektekhez történő hozzájárulásait, e rendelet [24. melléklet](https://or.njt.hu/eli/398589/r/2024/4#ME17)**e** tartalmazza.

(5) Az önkormányzat összevont költségvetési mérlegét e rendelet [21. melléklet](https://or.njt.hu/eli/398589/r/2024/4#ME22)**e** tartalmazza.

(6) A képviselő-testület az önkormányzat költségvetési évet követő három évre tervezett bevételi és kiadási előirányzatai e rendelet [25. melléklet](https://or.njt.hu/eli/398589/r/2024/4#ME15)**e** szerint állapítja meg.

**3. A bevételi többlet kezelése**

**6. §**

(1) A gazdálkodás során az év közben létrejött bevételi többletet a képviselő-testület értékpapír vásárlás, ill. pénzintézeti lekötés útján hasznosíthatja.

(2) Az [(1) bekezdés](https://or.njt.hu/eli/397911/r/2024/3#SZ5@BE1) szerinti hasznosítással kapcsolatos szerződések, ill. pénzügyi műveletek lebonyolítását költségvetési évet tekintve a képviselő-testület a polgármester hatáskörébe utalja. A polgármester a megtett intézkedésekről a következő képviselő-testületi ülésen tájékoztatást ad.

**4. Általános és céltartalék**

**7. §**

(1) Az önkormányzat költségvetésében a K5. Egyéb működési célú kiadások kiemelt kiadási előirányzaton belül a tartalékok összege a 20. melléklet alapján 116.465.232 Ft, melyből

a) az általános tartalék 116.465.232 Ft,

b) a céltartalék 0 Ft.

(2)  A képviselő-testület a 3.000.000 Ft-ot meg nem haladó mértékű általános tartalékkal való rendelkezés jogát a polgármesterre ruházza, aki a tartalékkal való rendelkezésről a legközelebbi képviselő-testületi ülésen köteles tájékoztatást adni.

**5. Több éves kihatással járó feladatok**

**8. §**

A képviselő-testület a többéves kihatással járó feladatok előirányzatait e rendelet [23. melléklet](https://or.njt.hu/eli/398589/r/2024/4#ME19)**e** szerint fogadja el azzal, hogy a későbbi évek előirányzatait véglegesen az adott évi költségvetés elfogadásakor állapítja meg.

**6. Előirányzat-felhasználási ütemterv**

**9. §**

A 2025. évi költségvetés bevételi és kiadási előirányzatainak felhasználási ütemtervét havi bontásban a [17. melléklet](https://or.njt.hu/eli/398589/r/2024/4#ME20) tartalmazza.

**7. Közvetett támogatások**

**10. §**

(1) Az önkormányzat által a lakosságnak juttatott támogatásokat, szociális, rászorultsági jellegű ellátásokat e rendelet [18. melléklet](https://or.njt.hu/eli/398589/r/2024/4#ME21)**e** határozza meg.

(2) Az Önkormányzat által adott közvetlen működési célú támogatásokat a 1[9. melléklet](https://or.njt.hu/eli/397911/r/2024/3#ME9) tartalmazza.

**8. A 2025. évi költségvetés végrehajtásának szabályai**

**11. §**

(1) A képviselő-testület Berzence Nagyközség Önkormányzat szervezeti és működési szabályzatáról szóló [1/2022.(I.25.) önkormányzati rendelet 32.§-ában szabályozott](https://or.njt.hu/onkormanyzati-rendelet/2014-6-SP-2653#ME3) átruházott hatáskörökön túl a jóváhagyott kiadási, bevételi és létszám-előirányzatok közötti átcsoportosítás jogát az [Áht.](https://njt.hu/jogszabaly/2011-4301-02-00) 34. § (2) bekezdése alapján a polgármesterre ruházza át azzal a kikötéssel, hogy az átcsoportosítás nem járhat feladatelmaradással, illetve nem engedélyezheti kiemelt előirányzat túllépését, és nem haladhatja meg az 1.000.000 Ft-ot.

(2) Az átruházott hatáskörben hozott döntések a későbbi években a képviselő-testület által jóváhagyottnál nagyobb többletkiadással nem járhatnak.

(3) Az átruházott hatáskörben történt átcsoportosításokról a polgármester negyedévente, a negyedévet követő első képviselő-testületi ülésen köteles beszámolni. A költségvetési rendelet módosítására a polgármester ezzel egyidejűleg javaslatot tesz.

**12. §**

(1) A költségvetési szervek éves költségvetésének végrehajtásáért, a gazdálkodás jogszerűségéért, a takarékosság érvényesítéséért, a bevételek növeléséért az alapfeladatok sérelme nélkül a költségvetési szerv vezetője a felelős.

(2) A költségvetési szerv éves költségvetését a megállapított önkormányzati támogatás és saját bevételei terhére úgy köteles megtervezni, hogy abból biztosított legyen az éves gazdálkodás, illetve kötelezően ellátandó feladatait maradéktalanul teljesíteni tudja.

(3) A költségvetési szervnél tervezett bevételek elmaradása nem vonja automatikusan maga után a költségvetési támogatás növekedését. A kiadási előirányzatok – amennyiben a tervezett bevételek nem folynak be – nem teljesíthetők.

(4) A költségvetési szerv számadási kötelezettséggel tartoznak a részükre juttatott céljellegű támogatás rendeltetésszerű felhasználására vonatkozóan.

(5) A költségvetési szerv kizárólag a képviselő-testület előzetes jóváhagyásával nyújthatnak be szakmai pályázatokat abban az esetben, ha a pályázattal megvalósuló feladat ellátása költségvetési többlettámogatást igényel.

(6) Az önkormányzat költségvetési szerve éven túli fejlesztési kötelezettséget csak a képviselő-testület jóváhagyásával vállalhatnak.

(7) A helyi önkormányzati költségvetési szerv maradványát a képviselő-testület hagyja jóvá.

(8) A költségvetési szerveknél jutalom (kivéve jubileumi jutalom) csak a képviselő-testület külön engedélyével tervezhető, illetve fizethető.

**13. §**

A helyi önkormányzat, a helyi nemzetiségi önkormányzat (a helyi nemzetiségi önkormányzattal kötött közigazgatási szerződés alapján), a Berzencei Szent Antal Óvoda, Bölcsőde és Konyha, valamint a Berzencei Zrínyi Miklós Művelődési Ház gazdálkodásának végrehajtó szerve a költségvetési szervként működő polgármesteri hivatal.

**14. §**

(1) Ha a helyi önkormányzat év közben a költségvetési rendelet készítésekor nem ismert többletbevételhez jut, vagy bevételei a tervezettől elmaradnak, e tényről a polgármester a képviselő-testületet tájékoztatja.

(2) A képviselő-testület a [(1) bekezdés](https://or.njt.hu/eli/398589/r/2024/4#SZ18@BE1) alapján, döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítja a költségvetési rendeletét. Ha év közben az Országgyűlés – a helyi önkormányzatot érintő módon – a meghatározott támogatások költségvetési kiadási előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

**9. A költségvetési szerv előirányzat-módosításának szabályai**

**15. §**

(1) A helyi önkormányzat költségvetési rendeletében megjelenő bevételek és kiadások módosításáról, a kiadási és bevételi előirányzatok közötti átcsoportosításról a képviselő-testület dönt.

(2) A költségvetési szervek a költségvetésben jóváhagyott kiadási és bevételi előirányzataikat saját hatáskörben módosíthatják, a kiadási előirányzatokon belül átcsoportosítást hajthatnak végre a (3) – [(6) bekezdés](https://or.njt.hu/eli/398589/r/2024/4#SZ19@BE6)ben foglalt szabályok betartása mellett.

(3) Az átcsoportosítás nem irányulhat a személyi juttatások előirányzatának növelésére kivéve az államháztartásról szóló törvény végrehajtásáról rendelkező [368/2011. (XII. 31.) Korm. rendelet 36. § (2) bekezdés](https://njt.hu/jogszabaly/2011-368-20-22#SZ36@BE2)ében foglalt eseteket.

(4) A költségvetési szervek a gazdálkodási év során elért többletbevételeik felhasználásáról – a költségvetési szervek vezetői által benyújtott kérelem alapján - a képviselő-testület dönt.

(5) A költségvetési szervek a saját hatáskörben végrehajtott előirányzat-módosításokat, valamint a többletbevételek felhasználásához kapcsolódó módosításokat kötelesek az irányító szervnek beterjeszteni, melyről a polgármester a képviselő-testületet 30 napon belül tájékoztatja.

(6) A költségvetési szervek feladataik ellátásáról, munkafolyamataik megszervezéséről oly módon kötelesek gondoskodni, hogy az biztosítsa az önállóan működő és gazdálkodó költségvetési szerv költségvetésében részére megállapított előirányzatok takarékos felhasználását.

**10. Létszám- és bérgazdálkodással kapcsolatos előírások**

**16. §**

(1) A képviselő-testület az önállóan működő és gazdálkodó költségvetési szervek, valamint a közfoglalkoztatás engedélyezett létszámkeretét az alábbiak szerint állapítja meg:

a) Berzence Nagyközség Önkormányzata 4 fő,

b) Berzencei Polgármesteri Hivatal 7 fő,

c) Berzencei Szent Antal Óvoda, Bölcsőde és Konyha 18 fő,

d) Berzencei Zrínyi Miklós Művelődési Ház 3 fő,

e) Közfoglalkoztatás 11 fő.

(2) A költségvetési szerv vezetője önálló létszám- és bérgazdálkodási jogkörében eljárva a költségvetési szerv részére engedélyezett létszám (álláshely) - keretet a tényleges foglalkoztatás során köteles betartani.

(3) Az egyes foglalkoztatási formákra (teljes munkaidős, részmunkaidős, valamint a megbízási, tiszteletdíjas foglalkoztatás) álláshelyenként, illetve összességében az elemi költségvetésben tervezett (módosított személyi juttatás) előirányzatot nem lépheti túl.

(4) A költségvetési szerv csak abban az esetben fordulhat a fenntartóhoz személyi juttatási pótelőirányzat kérelemmel, ha előirányzata, illetve maradványa nem biztosítja törvényben előírt kötelezettségei teljesítését.

(5) A képviselő-testület a polgármesteri hivatal köztisztviselőinek illetményalapját 57.975 Ft összegben állapítja meg.

**11. Támogatási szerződés**

**17. §**

(1) A támogatások átadása előtt a támogatás címzettjével megállapodást kell kötni.

(2) A támogatási szerződésben meg kell határozni:

a) a támogatott tevékenység konkrét meghatározását,

b) a támogatás összegét,

c) a támogatás felhasználásának módját,

d) a támogatás időtartamát, felhasználásának határidejét,

e) a támogatás rendelkezésre bocsátásának módját, feltételeit, ütemezését,

f) a beszámolással, továbbá az ellenőrzéssel kapcsolatos szabályokat,

g) a jogosulatlanul igénybe vett támogatás jogkövetkezményeit, visszafizetésének rendjét,

h) a támogatással kapcsolatos iratok, valamint a támogatás felhasználását alátámasztó bizonylatok teljes körű megőrzésének határidejét,

i) a támogatott tevékenység megvalósításában közreműködők bevonásának lehetőségét, a közreműködők által megvalósítható tevékenységeket,

j) a támogatás nyújtásához szükséges adatok és az azokban bekövetkező változások támogató felé történő bejelentésének kötelezettségét,

k) a támogatási szerződéstől való elállás, felmondás okait, valamint a támogatás visszavonásának okait.

(3) A képviselő testület a támogatások elbírálásával kapcsolatos hatáskörét a polgármesterre ruházza át.

(4) A képviselő-testület évente, a december 31-ig megalkotandó éves belső ellenőrzési tervébe beépíti a helyi önkormányzat költségvetéséből céljelleggel juttatott támogatások felhasználása elszámolásának ellenőrzését.

(5) Az elszámolási kötelezettséget nem teljesítő, illetve a támogatást nem célirányosan felhasználó szervezetek, személyek részére újabb támogatás három évig nem ítélhető meg.

**18. §**

A nettó 5.000.000 Ft-ot elérő, vagy azt meghaladó értékű az információs önrendelkezési jogról és az információszabadságról szóló [2011. évi CXII. törvény 1. melléklet](https://njt.hu/jogszabaly/2011-112-00-00#ME1) III. Gazdálkodási adatok 4. pontjában meghatározott szerződéseket közzé kell tenni a helyben szokásos módon, illetve e törvénynek megfelelően a szerződés létrejöttét követő 60 napon belül.

**19. §**

A költségvetési szerv költségvetési támogatását a képviselő-testület a költségvetési szervek pénzellátási rendje szerint biztosítja. Az egyéb szervezetek részére nyújtott támogatások a megállapodásoknak megfelelően, illetve negyedévente egyenlő részletekben kerüljenek kiutalásra.

**12. Szolgáltatási szerződés**

**20. §**

(1) Az önkormányzat által irányított költségvetési szervekben szakmai alapfeladat keretében szellemi tevékenység szolgáltatási szerződéssel, számla ellenében történő igénybevételének szabályai:

(2) Az önkormányzat által felügyelt költségvetési szervnél, szakmai alapfeladat keretében szellemi tevékenység végzésére szolgáltatási szerződéssel, számla ellenében külső személy vagy szervezet az e §-ban meghatározott feltételekkel vehető igénybe.

(3) A szolgáltatási szerződést írásban kell megkötni.

(4) A szerződéskötés feltétele, hogy

a) a költségvetési szerv az adott feladat ellátáshoz megfelelő szakértelemmel rendelkező személyt nem foglalkoztat, vagy

b) eseti, nem rendszeres jellegű feladat ellátása szükséges és a költségvetési szerven belül a feladat ellátásához megfelelő szakértelemmel rendelkező személy átmenetileg nem áll rendelkezésre.

(5) Jogszabályban vagy a költségvetési szerv szervezeti és működési szabályzatában meghatározott vezetői feladat ellátására szolgáltatási szerződés nem köthető.

(6) A feladat ellátásának – a fenntartóval egyeztetett - részletes feltételeit, az ellátható feladatokat a költségvetési szerv szervezeti és működési szabályzatban határozza meg.

(7) A szerződésnek tartalmaznia kell különösen:

a) az ellátandó feladatot,

b) a díjazás mértékét,

c) részletes utalást arra, hogy a [(3) bekezdés](https://or.njt.hu/eli/398589/r/2024/4#SZ24@BE3)ben írt feltétel mely körülményre tekintettel áll fenn,

d) a szerződés időtartamát,

e) szervezettel kötendő szerződés esetén azt, hogy a szervezet részéről személy szerint ki(k) köteles(ek) a feladat ellátására, valamint,

f) a teljesítés igazolására felhatalmazott személy megnevezését.

**13. Önkormányzati biztos kirendelése**

**21. §**

(1) Ha a helyi önkormányzat által irányított költségvetési szerv harminc napon túli, lejárt esedékességű elismert tartozásállományának mértéke két egymást követő hónapban eléri az éves eredeti kiadási előirányzatának 10%-át, vagy a százötven millió forintot, a képviselő-testület a költségvetési szervhez az [Áht.](https://njt.hu/jogszabaly/2011-4301-02-00) 71.§-ában foglalt hatáskörrel rendelkező önkormányzati biztost bíz meg.

(2) Az önkormányzati biztos kirendelését az [(1) bekezdés](https://or.njt.hu/eli/398589/r/2024/4#SZ25@BE1)ben meghatározott mértékű elismert tartozásállomány elérése esetén a képviselő-testületnél a polgármester kezdeményezi.

(3) Ha a polgármester a kötelezettségének nem tesz eleget, a biztos kirendelését indítványozhatja

a) a helyi önkormányzat jegyzője a polgármesteren keresztül,

b) a helyi önkormányzat képviselő-testülete által megbízott könyvvizsgáló,

c) a költségvetési szerv vezetője.

(4) Az önkormányzati biztost a jelölhető személyek, illetve szervezetek közül a képviselő-testület döntése alapján a polgármester bízza meg, és ennek tényét a helyben szokásos módon teszi közzé.

**14. Átmeneti rendelkezések**

**22. §**

A képviselő-testület a polgármesternek e rendelet elfogadásáig az átmeneti időszakban tett intézkedéseiről (bevételek beszedése, az előző évi kiadási előirányzatokon belül a kiadások arányos teljesítése) szóló beszámolóját elfogadja. Az átmeneti időszakban beszedett bevételek és teljesített kiadások e rendeletbe beépítésre kerültek.

**15. Záró rendelkezések**

**23. §**

Ez a rendelet 2025. március 1-én lép hatályba.

**az Önkormányzat 2025. évi költségvetéséről**

**Általános indokolás**

Az Áht. 4. § (1) bekezdése szerint az államháztartásban – így az önkormányzati alrendszerben is – a tervezést, a gazdálkodást és a beszámolást középtávú tervezés és ezen alapuló éves költségvetés alapján kell folytatni. A költségvetés készítése során az Áht. 6/C. § (3) bekezdése szerint az önkormányzati alrendszerbe tartozó költségvetési szervek bevételeit és kiadásait a bevételi- és kiadási előirányzatok tartalmazzák.

Az Áht. 23. § (2) bekezdése alapján a helyi önkormányzat költségvetése tartalmazza:

*a)*a helyi önkormányzat költségvetési bevételi előirányzatait és költségvetési kiadási előirányzatait

*aa)*működési bevételek és működési kiadások, felhalmozási bevételek és felhalmozási kiadások, kiemelt előirányzatok, és

*ab)*kötelező feladatok, önként vállalt feladatok és államigazgatási feladatok szerinti bontásban,

*b)*a helyi önkormányzat által irányított költségvetési szervek költségvetési bevételi előirányzatait és költségvetési kiadási előirányzatait

*ba)*kiemelt előirányzatok,

*bb)*kötelező feladatok, önként vállalt feladatok és államigazgatási feladatok szerinti bontásban,

*c)*a költségvetési egyenleg összegét működési bevételek és működési kiadások egyenlege és a felhalmozási bevételek és a felhalmozási kiadások egyenlege szerinti bontásban,

*d)*a költségvetési hiány belső finanszírozására szolgáló, a 6. § (7) bekezdés *a)*pont *ab)*és *ac)*alpontja szerinti finanszírozási bevételi előirányzatokat,

*e)*a *d)*ponton túli költségvetési hiány külső finanszírozására vagy a költségvetési többlet felhasználására szolgáló finanszírozási bevételi előirányzatokat és finanszírozási kiadási előirányzatokat,

*f)* a költségvetési év azon fejlesztési céljait, amelyek megvalósításához a Gst. 8. § (2) bekezdése szerinti adósságot keletkeztető ügylet megkötése válik vagy válhat szükségessé, az adósságot keletkeztető ügyletek várható együttes összegével együtt,

*g)* a Gst. 8. § (2) bekezdése szerinti adósságot keletkeztető ügyletekből és az önkormányzati garanciákból és önkormányzati kezességekből fennálló kötelezettségeit az adósságot keletkeztető ügyletek futamidejének végéig, illetve a garancia, kezesség érvényesíthetőségéig, és a Gst. 45. § (1) bekezdés *a)*pontjában kapott felhatalmazás alapján kiadott jogszabályban meghatározottak szerinti saját bevételeit, és

*h)*a költségvetés végrehajtásával kapcsolatos hatásköröket, így különösen a Mötv. 68. § (4) bekezdése szerinti értékhatárt, a finanszírozási bevételekkel és a finanszírozási kiadásokkal kapcsolatos hatásköröket, valamint a 34. § (2) bekezdése szerinti esetleges felhatalmazást,

*i)* a helyi önkormányzat kizárólagos vagy többségi tulajdoni részesedésével működő, utolsó lezárt üzleti év szerint 30 milliárd forintot meghaladó mérleg főösszegű gazdasági társasággal – kötelező önkormányzati feladatellátásra – kötött közszolgáltatási szerződésből eredő, az érintett gazdasági társaság önkormányzat által nem vitatott, a költségvetés tervezésekor fennálló követelésének összegét,

Ugyanezen paragrafus (3) bekezdése szerint a költségvetési rendeletben elkülönítetten szerepelnek az évközi többletigények, valamint az elmaradt bevételek pótlására szolgáló általános tartalék és céltartalék.

Az *államháztartásról szóló 2011. évi CXCV törvény* 24. §-a értelmében a jegyző a költségvetési rendelet-tervezetet a tervszámoknak megfelelően előkészíti, a polgármester pedig előterjeszti azt a képviselő-testület számára elfogadásra. Fentiek okán került előkészítésre és előterjesztésre a 2025. évi költségvetés.